ਸ਼ਾਂਤੀ ਮੁਲਿਕ

ਸ਼ਾਂਤੀ ਮੁਲਿਕ (ਅੰਗ੍ਰੇਜ਼ੀ: Shanti Mullick) ਇੱਕ ਭਾਰਤੀ ਸਾਬਕਾ ਮਹਿਲਾ ਫੁੱਟਬਾਲਰ ਹੈ ਜੋ ਭਾਰਤ ਦੀ ਮਹਿਲਾ ਰਾਸ਼ਟਰੀ ਫੁੱਟਬਾਲ ਟੀਮ ਲਈ ਫਾਰਵਰਡ ਵਜੋਂ ਖੇਡੀ ਹੈ। ਮੁਲਿਕ ਅਰਜੁਨ ਅਵਾਰਡ ਪ੍ਰਾਪਤ ਕਰਨ ਵਾਲੀ ਪਹਿਲੀ ਭਾਰਤੀ ਮਹਿਲਾ ਫੁਟਬਾਲਰ ਹੈ, ਜੋ ਦੂਜਾ ਸਭ ਤੋਂ ਉੱਚਾ ਭਾਰਤੀ ਖੇਡ ਪੁਰਸਕਾਰ ਹੈ।

 ਫੁੱਟਬਾਲ 
ਮੁਲਿਕ ਦਾ ਜਨਮ ਕਾਲੀਘਾਟ, ਕੋਲਕਾਤਾ, ਪੱਛਮੀ ਬੰਗਾਲ ਵਿੱਚ ਹੋਇਆ ਸੀ ਅਤੇ ਉਸਦੇ ਪਿਤਾ ਵੀ ਇੱਕ ਫੁੱਟਬਾਲਰ ਸਨ ਜੋ ਫੌਜ ਵਿੱਚ ਸੇਵਾ ਕਰਦੇ ਸਨ।

ਮਲਿਕ ਨੇ ਏਐਫਸੀ ਮਹਿਲਾ ਚੈਂਪੀਅਨਸ਼ਿਪ ਵਿੱਚ ਭਾਰਤ ਦੀ ਨੁਮਾਇੰਦਗੀ ਕੀਤੀ ਜਿੱਥੇ ਟੀਮ ਦੋ ਵਾਰ ਫਾਈਨਲ ਵਿੱਚ ਪਹੁੰਚੀ ਅਤੇ 1980 ਅਤੇ 1983 ਦੇ ਐਡੀਸ਼ਨ ਵਿੱਚ ਉਪ ਜੇਤੂ ਰਹੀ। ਉਹ ਮਹਾਨ ਸੁਸ਼ੀਲ ਭੱਟਾਚਾਰੀਆ ਦੁਆਰਾ ਪ੍ਰਬੰਧਿਤ ਰਾਸ਼ਟਰੀ ਟੀਮ ਲਈ ਖੇਡੀ। ਉਸਦੀ ਟੀਮ 1981 ਦੇ ਐਡੀਸ਼ਨ ਵਿੱਚ ਵੀ ਤੀਜੇ ਸਥਾਨ 'ਤੇ ਰਹੀ। ਉਸਨੇ 1981 ਤੋਂ 1983 ਦਰਮਿਆਨ ਭਾਰਤੀ ਟੀਮ ਦੀ ਕਪਤਾਨੀ ਕੀਤੀ। ਮਲਿਕ 1981 ਏਐਫਸੀ ਮਹਿਲਾ ਚੈਂਪੀਅਨਸ਼ਿਪ ਵਿੱਚ ਸਿੰਗਾਪੁਰ ਉੱਤੇ 5-0 ਦੀ ਜਿੱਤ ਵਿੱਚ ਭਾਰਤ ਲਈ ਹੈਟ੍ਰਿਕ ਬਣਾਉਣ ਵਾਲੀ ਪਹਿਲੀ ਮਹਿਲਾ ਫੁਟਬਾਲਰ ਸੀ।

ਆਪਣੀ ਰਿਟਾਇਰਮੈਂਟ ਤੋਂ ਬਾਅਦ, ਉਹ ਇੱਕ ਫੁੱਟਬਾਲ ਅਕੈਡਮੀ ਚਲਾਉਂਦੀ ਹੈ ਅਤੇ ਨੌਜਵਾਨ ਮਹਿਲਾ ਫੁੱਟਬਾਲਰਾਂ ਨੂੰ ਕੋਚ ਕਰਦੀ ਹੈ। 

 ਸਨਮਾਨ 
ਭਾਰਤ

 AFC ਮਹਿਲਾ ਚੈਂਪੀਅਨਸ਼ਿਪ ਉਪ ਜੇਤੂ: 1980, 1983 ; ਤੀਜਾ ਸਥਾਨ: 1981

 ਵਿਅਕਤੀਗਤ 

 ਅਰਜੁਨ ਅਵਾਰਡ : 1983

 ਹਵਾਲੇ 

ਸ਼੍ਰੇਣੀ:ਜਨਮ 1964
ਸ਼੍ਰੇਣੀ:ਜ਼ਿੰਦਾ ਲੋਕ